Bradford, West Yorkshire
<s>Bradford ( [Bredford])  je grad od 357,385 stanovnika na sjeveru Engleske.</s>

<s>On je i administrativni centar Metropolitanskog borougha City of Bradford.</s>

<s>Geografske karakteristike</s>

<s>Bradford leži u Grofoviji West Yorkshire, na obroncima masiva Pennines, i u dolini potoka Bradford Beck pritoke rijeke Aire.</s><s>Od Leedsa je udaljen 14 km zapadno.</s>

<s>Historija</s>

<s>Manufaktura za izradu valjane vune dokumentirana 1311. ukazuje na ranu važnost proizvodnje vunenih tkanina.</s><s>Krajem 17. vijeka grad se specijalizirao za izradu fino češljane vunene pređe.</s>

<s>Uz eksploataciju lokalnih nalazišta pješčenjaka, željezne rude i ugljena tokom 19. vijeka, Bradford se ubrzo proširio duž potoka prema već tad kanaliziranoj rijeci Aire.</s><s>Do 1900. on je izrastao u vodeći trgovački centar Yorkshira za vunu i tekstil, koji se prodavao kako po inozemstvu tako i po domaćem tržištu.</s>

<s>Krajem 19. vijeka Bradford je počeo proizvoditi finu pređu od svile i alpake i tkanine od baršuna.</s><s>Tad je i priliv stranih trgovaca (uglavnom njemačkih Židova) pospješio trgovinu i definitivno potvrdio komercijalnu nadmoć Bradforda nad susjednim rivalskim tekstilnim centrima  Wakefieldom i Halifaxom.</s>

<s>Znamenitosti</s>

<s>Važne viktorijanske građevine su Gradska vijećnica i Burza vune (građena po uzoru navenecijansku gotiku).</s>

<s>Parohijska crkva iz 15. vijeka, podignuta na mjestu starije normanske crkve uzdignuta je 1920. u rang katedrale.</s>

<s>Bradford od 1966. ima i univerzitet.</s>

<s>Privreda</s>

<s>Tekstilna industrija bankrotirala je krajem 20. vijeka, tako da se danas privreda grada bazira na proizvodnji papira i ambalaže, metalurgiji i štamparstvu, uz sektor uluga koji je značajno porastao.</s><s>Bradford je u međuvremenu privukao brojne doseljenike pa je danas kozmopolitski grad.</s>

<s>Pobratimski gradovi</s>

<s>Skopje, Republika Makedonija 
 Roubaix, Francuska 
 Verviers, Belgija 
 Mönchengladbach, Njemačka 
 Aachen, Irska 
 Mirpur, Azad Kashmir, Pakistan</s>

<s>Izvori</s>

<s>Vanjske veze</s>

<s>City of Bradford Metropolitan District Council</s>

<s>Gradovi u Engleskoj
West Yorkshire</s>

